**Kritériá prijímania žiakov do 1. ročníka**

**Evanjelického gymnázia v Tisovci**

**pre školský rok 2020/2021**

 Každý žiak, občan SR, uchádzač o štúdium v Evanjelickom gymnáziu v Tisovci, je povinný absolvovať prijímacie skúšky. O jeho prijatí rozhoduje riaditeľka školy, ktorá spolu s prijímacou komisiou postupuje podľa týchto kritérií:

**1) prospech na základnej škole maximum 50 bodov**

 Bodujú sa všetky vyučovacie predmety okrem výchovných. Žiakom, ktorí prichádzajú z 8. ročníka, sa započítava koncoročné vysvedčenie 7. ročníka a polročné vysvedčenie 8. ročníka. Žiakom, ktorí prichádzajú z  9. ročníka základnej školy, sa započítava koncoročné vysvedčenie 8. ročníka a polročné vysvedčenie 9. ročníka. Za dvojku sa odpočítava 1 bod, za trojku 2 body, za štvorku 3 body atď. z každého predmetu.

 V prípade, že žiak mal dva cudzie jazyky, hodnotí sa len jeden podľa poradia:

1. ANJ, 2. FRJ, 3. RUJ,4.NEJ

**2) účasť na olympiádach**

 Bodujú sa predmetové olympiády a súťaže, okrem športových, hudobných, výtvarných, uvedené a zverejnené na [www.olympiady.sk](http://www.olympiady.sk/) a biblická olympiáda, za posledné dva úplné školské roky a aktuálny školský rok 2019/2020

 nasledovne:

 celoslovenské kolo: 1. miesto 50, 2. miesto 40, 3. miesto 30 bodov,

 regionálne (*krajské*) kolo: 1. miesto 20, 2. miesto 15, 3. miesto 10 bodov,

 okresné (*obvodné)* kolo: 1. miesto 7, 2. miesto 6, 3. miesto 5 bodov.

 (Iné, než uvedené súťaže a ich kategorizáciu, posúdi prijímacia komisia.)

**3) psychologický test maximum 160 bodov**

**4) test z náboženstva maximum 50 bodov**

**5) test študijných predpokladov/ SJL, MAT/ maximum 50 bodov**

 Test náboženstva je zostavený z Malého katechizmu, ktorý možno nájsť v Evanjelickom spevníku.

 Test študijných predpokladov pozostáva zo skúšky zo slovenského jazyka, so zameraním na čítanie s porozumením a testu z matematiky, z látky prebratej do polovice 8. ročníka.

**Kritériom prijatia je získanie čo najvyššieho počtu bodov, ktoré určí poradie maximálneho počtu prijatých žiakov.**

 U uchádzačov evanjelického augsburského vyznania sa vyžaduje pokrstenie najneskôr do 31.10.2018. Uchádzači musia byť konfirmovaní alebo navštevovať konfirmačnú prípravu.

 Do prvého ročníka bude prijatých na základe prijímacích skúšok podľa týchto kritérií počet žiakov určených BBSK a MŠ SR.

 Do prvého ročníka môže byť prijatý i uchádzač, ktorý nie je občanom Slovenskej republiky za podmienok, prerokovaných so zriaďovateľom.

 Vyplnené prihlášky na štúdium na strednej škole musia byť doručené do Evanjelického gymnázia v Tisovci **do 28. februára 2020**.

 **Prijímacie skúšky budú 28. apríla 2020.**

 Pri rovnosti dosiahnutých bodov má prednosť uchádzač, ktorý podľa týchto kritérií spĺňa podmienky, kladené na evanjelikov augsburského vyznania .

 Každý prijatý uchádzač je povinný zapísať sa.

Podmienky a termín zápisu budú v rozhodnutí o prijatí a na webovom sídle školy.

 Prijatí uchádzači sú povinní riadiť sa Školským poriadkom, inými internými normami a dodržiavať ustanovenia zriaďovateľa.

 Tieto kritéria boli prerokované pedagogickou radou 28. novembra 2019 a schválené zriaďovateľom.



 Mgr. Miroslava Štefániková

 riaditeľka školy